వరుస ఫ్లాపుల కారణంగా తన పారితోషికాన్ని తగ్గించుకున్న ఆ మాస్ హీరో మళ్లీ రేటు పెంచే అంశంపై దృష్టి పెట్టాడని గుసగుసలు మొదలయ్యాయి.హీరోల పారితోషికం వారి సినిమాల ఫలితంపైనే ఆధారపడి ఉంటుందనేది ఓపెన్ సీక్రెట్. వరుస ఫెయిల్యూర్స్ ఎదుర్కొనే హీరోలు తమ రెమ్యూనరేషన్ను తగ్గించుకోవాల్సిందే. చాలామంది హీరోలు పరాజయాల తరువాత తమ పారితోషికాన్ని తగ్గించుకుంటుంటారు. హీరో రవితేజ కూడా అలాగే చేశాడు. 'రాజా ది గ్రేట్' సినిమాకు ముందు కొన్నేళ్ల పాటు ఫ్లాప్స్ను ఫేస్ చేసిన రవితేజ 'రాజా ది గ్రేట్' సినిమా కోసం రెమ్యూనరేషన్ను తగ్గించుకున్నాడని వార్తలు వినిపించాయి.'రాజా ది గ్రేట్' సినిమా విషయంలో పారితోషికంతో పాటు లాభాల్లో కొంత వాటా తీసుకోవాలని రవితేజ అండ్ దిల్ రాజు ఒక అంగీకారానికి వచ్చాడని అప్పట్లో టాక్ వినిపించింది. ఈ లెక్కన రవితేజకు 'రాజా ది గ్రేట్' సినిమాకు గానూ 8 నుంచి పది కోట్ల వరకు గిట్టుబాటు అయి ఉంటుందని కొందరు చర్చించుకుంటున్నారు. ఇదిలా ఉంటే 'రాజా ది గ్రేట్' తరువాత రవితేజ తన పారితోషికాన్ని భారీగా పెంచే ఆలోచనలో ఉన్నాడని గుసగుసలు జోరందుకున్నాయి.ప్రస్తుతం నటిస్తున్న 'టచ్ చేసి చూడు' సినిమాను మినహాయించి కొత్తగా కమిటయ్యే సినిమాలకు తన కొత్త రెమ్యూనరేషన్ను వర్తింపజేయాలని చూస్తున్నాడట మాస్ హీరో. తనతో సినిమా చేసేందుకు ముందుకొచ్చిన ఎన్ఆర్ఐ నిర్మాతలకు తన పారితోషికం రూ. 13 కోట్లు అని చెప్పాడట రవితేజ. అయితే అందుకు వాళ్లు ఒప్పుకున్నారా లేదా అన్నది తెలియడం లేదు. మరోవైపు రవితేజ రెమ్యూనరేషన్ 13 కోట్లు కాకున్నా పది కోట్లకు మించే ఉంటుందని కొందరు చర్చించుకుంటున్నారు. మొత్తానికి 'రాజా ది గ్రేట్' సక్సెస్ రవితేజకు అనుకోని విధంగా కలిసొచ్చిందనే చెప్పాలి.
varusa flapula kaaranamgaa tana paaritoshikaanni tagginchukunna aa mas heero malli retu penche amsampai drushti pettadani gusagusalu modalayyayi.heerola paaritoshikam vaari cinimala phalitampaine aadhaarapadi untundanedi open seakret. varusa failures edurkone heerolu tama remunerationnu tagginchukovalsinde. chaalaamandi heerolu paraajayaala taruvaata tama paaritoshikaanni tagginchukuntuntaaru. heero raviteja kuudaa alaage cheshaadu. 'raja dhi grate' sinimaaku mundu konnella paatu flapsnu fays chesina raviteja 'raja dhi grate' sinima kosam remunerationnu tagginchukunnadani vaartalu vinipinchaayi.'raja dhi grate' sinima vishayamlo paaritoshikamto paatu laabhaallo kontha wata teesukovaalani raviteja and dil raju oka angikaaraaniki vachaadani appatlo tack vinipinchindi. ee lekkana ravitejaku 'raja dhi grate' sinimaaku gaanuu 8 nunchi padi kotla varaku gittubaatu ayi untundani kondaru charchinchukuntunnaaru. idila unte 'raja dhi grate' taruvaata raviteja tana paaritoshikaanni bhariga penche aalochanalo unnaadani gusagusalu jorandukunnayi.prastutam natistunna 'tuth chesi chudu' sinimaanu minahaayinchi kottagaa kamitayye sinimaalaku tana kotta remunerationnu vartimpajeyaalani chustunnadata mas heero. tanatho sinima chesenduku mundukochina nri nirmaatalaku tana paaritoshikam roo. 13 kotlu ani cheppadata raviteja. ayithe anduku vaallu oppukunnara leda annadi teliyadam ledu. marovaipu raviteja remuneration 13 kotlu kakunna padi kotlaku minche untundani kondaru charchinchukuntunnaaru. mottaaniki 'raja dhi grate' suxes ravitejaku anukoni vidhamgaa kalisochindane cheppali.